url: =Muḥend Gaya aselmad, amaru n timeɣnest - La Dépêche de Kabylie\nAccueil Tamazight Muḥend Gaya aselmad, amaru n timeɣnest\nMuḥend Gaya aselmad, amaru n timeɣnest\nGar yimeɣnasen n tigawt, i irefden amennuɣ s tira d uselmed n tutlayt tayemmat, yella uselmad d umaru Muḥend Gaya. Tayri-is i tmaziɣt d tmagit demmrent-t i wakken ad ikemmel amennuɣ n tikta, i d-yebda seg wasmi yella d ilemẓi, maca tura d amennuɣ s wudem-nniḍen; s tira s tmaziɣt d usizreg yis-s akked uselmed-ines, mbeɛd amecwar-is aɣezzfan deg ubrid n umennuɣ ɣef tutlayt d tmagit tamaziɣt, ama deg yikabaren n tsertit, ama d tddukkliwin tidelsanin neɣ deg yimussuyen-nniḍen. Muḥen Gaya, d yiwen n yilemẓi yeččuren d tabɣest akked timeɣnest n tmaziɣt. Yebda amennuɣ deg unnar deg umussu addukklan, imi yella d aɛeggal deg waṭas n tddukkliwin tidelsanin, gar-asent tiddukkla “Idles” akked “Tiɣzert”.\nIkemmel deg yikabaren n tsertit, gar-asen akabar n Yiɣallen inemlayen (F.F.S) , Amussu adelsan amaziɣ (M.C.B), syin ikemmel-it deg tesbeddit Matub Lwennas akked Ugraw n umaḍal amazig (C.M.A), Tuddsa tazzayrit n yizerfan n umdan. Yebda tamaziɣt seg 1989 ar 1993, syin yuɣal d aselmad n tmaziɣt seg useggas n 1994 ar ass-a. Yella yesselmad taqbaylit deg Tegzirt n Fransa “AFKIF”. Yella diɣ d aneɣmas, imi yura deg uɣmis Iẓuran akked kra n tesɣunin-nniḍen s tmaziɣt acḥal d aseggas, yuɣal yeḥbes. Am wakken diɣ i ikemmel ulmud-is deg Useddu aɣelnaw n tutlayin d tɣermiwin n utram “INALCO”, i wakken ad yernu ad yerfed tamussni.\nMa deg uḥric n tira, ar tura ɣur-s kraḍ n yidlisen s tmaziɣt. Yura adlis-is amezwaru ɣef tedyanin n Tefsut taberkant n useggas n 2001, dɣa isemma-as “Amennuɣ n tidet”, ideg yules tidet n tedyant n tefsut 2001, imi yella imir d ameɣnas n tugdut. Syin akin, deg yennayer 2008, yerna yessuffeɣ-d adlis-is wis sin s tmaziɣt ɣef tudert d umennuɣ akked tmenɣiwt n ucennay Matub Lwennas, iwumi yefka azwel “Anazbay”. Adlis-agi, yusa-d d agummu n waṭas n yiseggasen n timeɣnest deg tsebeddit Matub Lwennas, i irefden isem n ucennay-agi amḥadi, am wakken, i yenwa bab-is ad as-yerr tajmilt s yiman-is, akken i d as-yessaweḍ i ucennay-agi yefkan tudert-is i tmaziɣt.\nMi yewweḍ Muḥend Gaya ɣer Fransa, yules-asen asizreg i sin-agi n yidlisen i d-yessuffeɣ yakan di 2006 d 2008. Di yennayer 2019, yerna-d adlis-s wis kraḍ, i yellan d timsirin n tjerrumt n tmaziɣt, iga-as azwel “Timsirin n Tjeṛṛumt n Tmaziɣt (Taqbaylit)” Aḥric amezwaru. D adlis i d-ijemlen ddeqs n temsirin n tjerrumt, gar-asen-t agemmay, ilugan n tira, imqimen ilelliyen…atg, ara yilin d allal ussnan i yinelmaden d yiselmaden n tmziɣt. Sya ɣer sdat, yettheggi aḥric wis sin n udlis-agi n theṛrumt, ara d-yeffɣen deg wussan i d-iteddun ɣer tama n udlis-nniḍen n ulmad i yiḥaffaḍen n tmaziɣt. Afud igerrzen i umeskar.\nArticle précédentCemmten yizebbalen udem n tɣiwant\nArticle suivantCwiṭ ɣef uḍebsi n Karim Tizuyar


timestamp: atn

url: =poesie berbere - les-chaouis\n6 articles avec poesie berbere\nLettre pour un militant Amazigh\nفي استفحالي أحبكَ أكثر أو : لتكون .. تامازغا .. أو لا تكون : ( قصيدة / رسالة مفتوحة إلى مناضل أمازيغي ) * زغرودتي في الرفضِ والحب ْ ... وتزهرُ .. بكَ .. دنيايَ ،فاقطفني من كل جناتي ..شهداً .. لاشتهائكَ العذبْ !***بكفكَ الأخضرِ ألتئم ُ ،لا آبه لغيركَ ،...\nA yemma ul en em\nSi je parle ma langue tamazight,et si je vis mon amazighité ;c'est pour ne pas être son propre assassin et l'assassin de son peuple ! uyidir Luttons contre l'oubli - Souvenons nous A yemma ul en em A yemma ul en em am’Aïcha Tabahlul (1) ilul d'i Hemurth...\nma tecfid z'arfa\nMa techfid z'erfa ma techfid z'arfaf tghimit ddu n tazert !tinez'ra id teqqar temghartqnenn assa fellem ! ma techfid z'arfa iwagam n w-amaniw-aqqan ighoulanwi-d yennen chem ttamatt'ut?! ma techfid z'arfaf yiss amellel dug d'ar teggid axelxalassa arud'...\nMani y-il w-amcum ?\nMani y-il w-mcum ? Ma yuk'id init-as ghef amcum id-yusin t-tnekkit i-ned'lan init-as ghef tmurt yerghin irgazen yeghlin tamett'ut ammek' iseggin ! int-as ghef y-id'alli d w-assa matta ay nez'ra ! Amcum mani n -yil ? init-as i w-amcum assa adecca ! adrer...\nASS MA TEGHLI T'FUK'T\nASS MA TEGHLI T'FUK'T ass ma teghli t'fuk't deg-idurer usegna w'adyers ghef t'murt selles si ma yella ! *** w'ad yeghli iz'ri seg w-ul ed w-ellen w'ad yeâreq w-abrid di lqaâ d-usawen *** ya win yegguren ya bab n yeswi ulac abrid siwa tittawin mm-awaal...


url: =Mmuḥ Umanku | Le RIFAIN\nDi zzman, ijj n ttajar d utemsaman, qqaren-as Amanku, ɣer-s ijj n mmi-s qqaren-s Mmuḥ. Netta d temɣart-nnes, ssegmen ijj n tayyawt-nsen, jemɛent-idd d tayujilt meskina, szedɣen-tt kid-sen di taddart, qqaren-as Mammat.\nMmuḥ Umanku, yecna deg waẓẓri : ha tiddi, ha yudem, acewwaf-nnes d tiṭṭawin-nnes d iberkanen. Mammat ɛawed, wer tt-ixess walu. Di tiddi yezzuggart x-as cwayt Mmuḥ Umanku, ɣer-s tiṭṭawin d tizegzawin, acewwaf d azegrar. D iqqrinen deg ussan.\nUmi illa (ttuγa) llan d imeẓẓyanen, illa ttetten merra, qqaren merra, ttiraren merra. Illa tetticc-asen yemma-s n Mmuḥ Umanku ijj uɣenja ttirrḍen-as iḥeṭṭawen, tterran-t d mmi-tsen, ttiraren zeg-s (Mmuḥ Umanku d baba-s, Mammat d yemma-s). Iban zi temẓi-nsen xmi ɣa meɣren ad ggen axxam-nsen (ad melken)…\nUmi i yemɣer Mmuḥ Umanku yehlek, yewḍa-dd x-as manayenni di teyti ; lehlak-nni deg-s wer t-issin ḥedd. Mmuḥ Umanku, lehlak i deg-s itterra ixef-nnes immut, baba-s d yemma-s wer fhimen walu, qqaren-as : « ya Rebbi ssalama », netta iqqar-asen : « necc mmuteɣ, mmuteɣ !!! aggʷjet-ayi luxa ! »\nIwa fhem-as cekk, d tibbuhelya ! wi yessnen manis i das-dd-tekka lefhamet-a ? Ziɣenta, netta illa ittesla ɣer lɣaci, am lalla-s, xalt-is, ḥenna-s…. illa lebda, ḥenna-s, tessawal x jjennet, teqqar-as : « di jjennet walu lxedmet, walu tiɣri, wer ttreẓẓid qaɛ azellif-nnec ». Teqqar-as : « iɣzer n tammemt ssa, iɣzer n ddhen ssa, a mmi ». Teqqar-as : « iḍes, malla texsed teṭṭesed ar azil, wer din qaɛ ameḥḥen-a i nettmeḥḥan di tudert-a ».\nNetta Mmuḥ Umanku, wer das-tetteɛjib lxedmet, d ameɛgaz, min wer iḥemmel qqaɛ kter : ad ikker zik, ad iruḥ ɣer sekwila ad iɣer taɛrabt, wer iḥemmel maṭimaṭik, ikreh kulci.\nBaba-s iqqar-as : « xmi ɣa temɣared, a mmi, ad tedḥid d ttajar d ameqqran ». Netta, Mmuḥ Umanku, wer ixes ad idḥa d ttajar ; iqqar-as deg-s aṭṭas n treẓẓit uzellif. Inna-s i ḥenna-s : « merra min xseɣ necc, ad raḥeɣ jjennet-nni xef i dayi-tettɛawaded, safi d ayenni, ca nneɣni merra wer dayi-yecqi ». Tenna-s : « maca a mmi-inu aqqa ɣer wi yemmuten i yettraḥen ɣer jjennet ».\nAmya Mmuḥ Umanku ixes ad immet deɣya deɣya, bac ad iraḥ deɣya ɣer jjennet, lebda lebda ittɛawad i wawal-a, armi i yerra ixf-nnes immut qaɛɛ. Baba-s d yemma-s tenneqleb-dd x-asen tmurt : « Manaya ? manaya x-aneɣ yuran ? » Mammat, ula d nettat, lebda tettru s tnuffra. Baba-s d yemma-s kul ass qqaren-as : « ssmelleh a mmi, wer temmuted ca ! ». Netta iqqar-asen : « mḍelem-ayi (neḍrem-ayi) luxa, mḍelem-ayi, nniɣ-awem mmuteɣ. Tugim a dayi-temḍlem bac wer ttidfeɣ ɣer jjennet minzi tḥesdem-ayi ».\nBaba-s d yemma-s wer jjin aḍbib wer das-dd-uwiyen !!! iḍbiben-nni merra qqaren-as i Mmuḥ Umanku : « wer temmuted ca, umi tessawaled, tettetted, tetteṭṭsed, wer temmuted ca !».\nMmuḥ Umanku umi i ɣa yaf amenni, inna-sen : « iwa rajat ad teẓrem mamek das-tteggen ». lexdenni, iẓumm x macca, yugnu x wawal, iẓẓel waha… Twala-ya yerni wemnus di baba-s d yemma-s, gg°den x-as ad yemmet tamettant n tidet.\nAmanku, baba-s n Mmuḥ Umanku, wer yufi mamek ɣa yegg, yedwel iruḥ iẓra dduktur Fridirik di Nnaḍur, cekren-as-t yewdan, iruḥ iẓera-t, issefhem-as kulci. Inna-s-dd Dduktur Fridirik : « a nesqerqeb tiwwura n Rebbi, wec-ayi tmenya n wussan, maca ad teggem merra min dawem-ɣa-iniɣ, wer dayi-teqqarem mayemmi amyin ula d mayemmi ammu, ad teggem merra min dawem-ɣa-iniɣ ». Inna-s Umanku : « d wenni netta a negg merra min texsed, awi-dd ɣer ad iggenfa ». Inna-s dduktur Fridirik : « umi amenni zid », yenna-s Umanku : « d tiyti ». Umi dd-uwḍen ɣer taddart, yenna-sen : « Umanku ad teggem merra min dawem-ɣa-yini dduktur Frididrik, ɣer-wem !!! wer deg-s amyin ula d ammu ». Ayt bab n taddart nnan-as : «d wenni netta !». Iwa ssilyen dduktur Fridirik ɣer tɣurfet-nni mani i itteṭṭes Mmuḥ Umanku, ufin-t iṭṭes di tassut-nnes, idwel d awwraɣ, inɣa-t laz, tafuqit-nnes (leɛbaya) tekref merra, idwel ḥala. Izra-t dduktur Fridirik inna-sen :« mamek dawem-temsar i kenniw, tejjim amettin deg uxxam ? deɣyat ! deɣyat ! swejdet ixf-nwem ad tmeḍlem (tneḍrem) ».\nBaba-s d yemma-s n Mmuḥ Umanku, yuker-iten wul. Ma Mmuḥ Umanku, netta, iɛjeb-as lḥal, ifreḥ, igga tanewwart, iqqar-asen : « teẓrim, nniɣ-awem-t, d necc i ɣer yella lḥeqq ! nniɣ-awem aqqa mmuteɣ ».\nAmanku d temɣart-nnes, ahta waha, wer ufin mamek ɣa ggen. Manku mamek i yekkes akked dduktur Fridirik wer yufi mamek ɣa yegg ad idwel deg wawal-nnes ; safi yekkar, bla lxaḍer-nnes, ad iraḥ a dd-yawi iwdan ad meḍlen mmi-s.\nMmuḥ Umanku, yefreḥ ɛad kter umi yesla i Dduktur Fridirik yeqqar-sen awyem-t a t-tmeḍlem, ineṭṭu di qama-nnes s lefraḥet, iccat deg uru. Ibḍa ad illaẓ, inna-sen : « awyem-ayi-dd ad cceɣ », yerra-dd x-as dduktur Fridirik : « ar ɣa tawḍed jjennet a din tecced ».\nDduktur Fridirik igabar-dd ijj n wexxam d asebḥan, imɣar, deg-s ttasiɛ. Inna-sen : « ixess a t-tzewqem, ad terrem am jjennet ; kkren ggin amek dasen-inna dduktur Fridirik. Axxam-nni ccuren-t s leḥrir, ggin-as ha lmesk ha lɛember ha tizerbiyin … arrin-t am ixxamen i xef ttɛawadent tḥuja-nni i yessuḍusen s ubeddi.\nƐedlen axxam-nni mliḥ, bellɛen tiburjatin, rrin rrwaqat , sserɣen ticumɛatin llilet d uzil. Uwyen-dd ca n tmucḍirin n tḥenjirin ssirḍen-asent tiqendar n leḥrir d acemlal, ggin-asent merra tafriwin ɣer deffar, ttbanent-idd am lmala’ikat. Mmuḥ Umanku kefnen-t (cefnen-t), ksin-t di lmeḥmel, uwyen-t a t-meḍlen. Mmuḥ Umanku anict i yefreḥ, yuḥḥel, yuwey-it yiḍes. Min kkin meṭṭlen-t netta iccuxrut. Umi i dd-ifaq, yufa ixf-nnes deg uxxam-nni i das-swejden, inna-s : « mani i da lliɣ ammu ? » ; tenṭeq-dd ijten zi tḥenjirin-nni, tenna-s : « aqqa-c da di jjennet a sidi Mmuḥ ». Issufeɣ-dd afus-nnes, issekk-it x uɛeddis, iwta deg-s inna-s « lluẓeɣ », inna-s : « ma da ca n min ɣa cceɣ ? lluẓeɣ » ; tenna-s : « malla texsed ecc aṭṭas », tewta deg ifassen-nnes, tennurẓem tewwurt, udfen-dd ca n ɛecra id-sen, merra id-sen ɣer-sen tafriwin ɣer deffar. ḥedd yeksi-dd tiẓewḍiwin, ḥedd yewwi-dd tiɣenjayin, Furciṭat, lezyuf, uwyen-dd kulci wer jjin walu. Uwyen-as-dd tiɣerrafin, ccurent s ddhen d tammemt, ssersen-as i Mmuḥ Umanku, serbin-as, ttuɣa yerɣa s laẓ, iqqim ittett, ittett almi i yefya. Issekk ɛawed afus x uɛeddis, ibda ad ifa, inna-s : « ttnuddumeɣ, xseɣ ad ṭṭseɣ ; nnan-as : « xyar a sidi Mmuḥ » uwyen-t ssirden-as, ggin-as lmesk d lɛember, irḍen-as pixama-nnes, ggin-as ula d tacacceyt x uzellif (tacacceyt-nni ɣer-s ula d ticaccutin) umbɛed uwyen-t ad iṭṭes, ggin-t deg ijj n qama ,zi marka-nni n’’ ṭṭef-ayi niɣ ad uwḍiɣ’’. Mmuḥ Umanku, din din ibda iccuxrut, d axanciw deg iḍes.\nTiwecca-nnes, ifaq-dd ittɣil-as ɛad d llilet, yufa tiburjatin qqnent, ticumɛatin-nni qqiment reqqent. Yinni i t-iqablen, ẓrin-t ifaq-dd, ssersen-as-dd ad yecc, ɛawed ddhen-nni d tamment-nni. Inna-sen Mmuḥ Umanku: « mayemmi lebda min dayi-dd-tticcem kif kif, ixess a dayi-dd ttbeddalem, a dayi-dd-tticcem cwayt n lqehwa d uceffay, cwayt n ptippa… », nnan-as : « a sidi Mmuḥ da di jjennet ɣer-neɣ ɣer ddhen d tammemt, d manaya i yellan waha », inna-sen Mmuḥ Umanku : « d azil niɣ ɛad ? », nnan-as : « A sidi Mmuh da mserwasen am llilet am wass ».\nTtuɣa yemla-sen dduktur Fridirik mamek i ɣa tterran x iseqsan-nnes.\nMmuḥ Umanku, waxxa yamenni, icca cwayt n ddhen d tammemt, maca walli am tmeddit-nni yeɛdun. Umi i ykemmel issired ifassen-nnes, inna-sen i yinni i t-ittqabalen : « cḥal tseɛɛet ? », nnan-as : « da, wer da bu tseɛɛet a sidi Mmuḥ, da tiseɛɛatin merra kif kif», inna-sen : « xseɣ ad ffɣeɣ s uzellif-inu (ad berdeɣ) », nnan-as iqeddacen-nni : « a sidi Mmuḥ aqqa-c di jjennet, wer ttettu, iwdan wer tteffɣen s uzellif-nsen (berrḍen) di jjennet », inna-sen : « mamek zeɛma ? ad qqimeɣ ammu ? » nnan-as « wah ».\nMmuḥ Umanku, twedder-as, wer yufi min ɣa yegg, idwel inna-sen i yinni : « min ɣa ggeɣ luxa », nnan-as « walu ! da di jjennet wer ixeddem ḥedd !», inna-sen : « mani llan yinneɣni, maci necc waha i da yellan? », nnan-as : « da di jjennet kul ijj ɣer-s araq-nnes weḥḥed-s », inna-sen: « i malla xseɣ ad raḥeɣ ɣer ca n yijjen zeg-sen ? », nnan-as : « da di jjennet bac ad traḥed zeg uxxam ɣer wenneɣni, xessen-ak d luluf isegg°asen bac ad tawḍed, ammu, wa wer ittreẓẓi azellif i wa ; kul ijjen ittɣima weḥḥed-s ». inna-sen : « i melmi i dd-ɣa-yasen baba d yemma ? », nnan-as yinni : « baba-k iqqim-as ɛad ɛicrin isegg°asen, yemma-c iqqim-as tlatin, ɛad wer dd-ttisen a sidi Mmuḥ », inna-sen « i Mammat ? », nnan-as : « Mammat, nettat ɛad iqqim-as settin iseggusa », inna-sen : « safi ammu i ɣa qqimeɣ weḥḥed-i ? », nnan-as : « i min dak-ittɣil ? ». Mmuḥ Umanku, tweddar-as, inna-sen : « min tettegg Mammat luxa ? » nnan-as : « lexxu aqqa-tt tettru x-ak », nnan-as : « maca wer ittɣimi ḥedd ittru i lebda. Yak ammu a sidi Mmuḥ ? cher, cehrayen a cekk-tettu, a s-dd-yawi Rebbi ca n mmi-s n midden, ad tegg axxam-nnes », nnan-as : « yak ammu a sidi Mmuh ? ». Mmuḥ Umanku yekker, yerra ifassen-nnes ɣer deffar, ibda ittawey itterra am uɛeskri. Iɛdu ɣer-s macca d yiḍes almi din idwel d ilef.\nMmuḥ Umanku-nni i ttuɣa yellan d ameɛgaz, wer ittexs lxedmet ula d tɣuri….wer iqqim d wenni, ibeddel ! luxa ixes ad igg ca n lḥajet, maca min ɣa yegg di jjennet ? walu !!!\nMmuḥ Umanku, iṭṭef ixef-nnes ca n tmenya n wussan, ɣer umeggaru yuẓa ɣer-s lḥal, imell. Iẓẓuyet yemma-s, baba-s, Mammat, iẓẓuyet-iten merra, imell, imell, imell, ayenni waha, yuḥḥel deg uɣimi, yuḥḥel deg iḍes, yuḥḥel zi Macca, yuḥḥel zi kulci ; luxa d netta i irezzun min ɣa yegg, maca walu min ɣa yegg ! walu ! wer illi walu di jjennet!\nInna-sen : « nniɣ-awem, a nessara, a negg pirmi, a nẓer iḥbiben maca ddhen-nni d tammemt-nni, nniɣ-awem, yumayen-nni imezwura d wenni netta maca ɣer umeggaru-ya uẓan ɣer-i ulyen-ay ɣer uzellif ». Maca min t-inɣin merra kter, ikemmel x-as : d umi wer izemmer ad iffeɣ s uzellif-nnes (ad ibreḍ).\nIwweḍ-dd wass wiss tmeniyyam, inna-sen i yqeddacen-nni : « ziɣenta illa qqareɣ-tt waha, ddunit tif jennet » nnan-as yinni « ddunnit tewɛer a sidi Mmuḥ, wenni deg-s yellan ixess-as ad iɣer, ad ixdem, ad iɛeddeb…. ».\nKkiɣ-dd ssa d ssiha ufiɣ ijj n tyuya n tsila, ggiɣ-tent jer iqebbuzen, ccin-ten igenduzen\nIɛdel-itt-idd Khalid BOUYAALA\nZi Mmuḥ Uperpuc n Muḥya.


url: =Tajmilt i ucennay Arezki Rawes - La Dépêche de Kabylie\nAccueil Tamazight Tajmilt i ucennay Arezki Rawes\nAgouni Hamiche - Udem gar wudmawen\nTajmilt i ucennay Arezki Rawes\nRran yilmeẓyen n taddart Agouni Hamiche tajmilt i unẓaru ameqqran, i d-tefka taddart-nsen, wagi d Arezki Rawes, i d-yefkan aṭas i tezlit taqbaylit acḥal d aseggas. Tella-d tejmilt-agi tameqqrant, tamaddit n wass-nni n ssebdt, 02 unbir 2019, deg unnar n Uxxam n yilmeẓyen n tama-agi. Yella-d wahil d anesbaɣur i lmend n usmekti wis 32 n tmettant-is. Tella-d tmeɣra n ccna, ideg ccnan ddeqs n yicennayen i d as-yerran tajmilt, yal wa akken iwɛa. Llan wid i d-yecnan tizlatin-is, llan wid i d-yecnan tizlatin-nsen i wakken ad t-id-smektin yis-sent. Gar yicennayen i d-yecnan, ad d-nebder: Karim Khelfaoui, Mouh Oubelaid, Youcef Guerbas, Madjid Fahem, Hocine Azar d wiyaḍ.\nAm wakken diɣ i tettunefk tegnit i tnagiyin ama sɣur yicennayen-a neɣ sɣur yimeddukkal-is-nniḍen. Ula d anecraḥ, yuɣ amkan-is di tejmilt-agi, imi yella di ttiɛad uzeffan Rabah Boujaoud, i d-iseḍsen kra yellan din s teḥkayin d teqsiḍin i d-yewwi d aɛwin. Am wakken i d-yella umeslay ɣef tudert d umecwar n ucennay-agi i iruḥen d ilemẓi. Arezki Rawes, ilul s yisem-is aḥeqqani Arezki Chabli deg useggas n 1965 di Tala Bouzrou di dayra n Makouda. Tasfiftit-is tamenzut, teffeɣ-d deg useggas n 1985, ma d tis snat deg useggas n 1987, tlata wagguren mebɛed tamettant-is. Ass n, 27 tuber 1987, teḍra yiwet n twaɣit n ubrid, i d-yeglan s tmettant-is netta d tlata n yimeddukkal-is, deg leɛmer-is ala 22 n yiseggasen.\nYecna ɣef tayri, ɣef tudert, ɣef usirem d tirga n umdan. Gar wayen i d-yeǧǧa, ad d-nebder tizlatin-agi: siweḍ-as sslam, Taqcict n ɛecrin, Ini-as ay aḥbib ini-as, Tabrimt n lfeṭṭa, Ax ul-iw a llala…atg. Yettwamḍel deg tmeqbert n taddart-is deg Agouni Hamiche di Tala Bouzrou.


url: =Tabṛaţ sɣur Wesqamu amwellah n Inagan n Yahwa | Taktabt n useggas 2017\nΓER S Lluγa n igugamen n Brizil Lluγa n igugamen n Kulumbya Lluγa n igugamen n Kurya Lluγa n igugamen n Marikan Lluγa n igugamen n Sbenyul Lluγa n igugamen n Ungula Tabatakt (kaṛu) Tabatakt (simalungun) Tabatakt (ṭuba) Tabengalit Tabulgarit Tabunjabit Tabyiṭnamit Tagarifunaţ Tagrunlandit Tagujaṛatit Tagwaranit Takakcikalt Takannadaţ Takačwaţ n Ankac Takačwaţ n Bulibya Takikcit Talitunt Talitwanit Tamamit Tamaratit Tamazatikt (n Huwawuṭla) Tamikstikit (n Girriru) Tanahwatlit (n Girriru) Tanahwatlit (talemmast) Tanahwatlit (tawastikaţ) Tanyuwit Taqbaylit Tasanguţ Tassamit Tatlabanikt Tatungyant Tazabutikt (n Lacigiri) Taεibṛanit Taṛumant (n Masidunya s tira sirilik) Taṛumant (n Masidunya) Taṭarahumaraţ (n Tlemmast) Taṭaraskant Taṭujulabalt Taṭutunakt Tisant Tislandit Turiyaţ Tuṭumit (n uzaγar n Mizkiṭal)\nTabṛaţ sɣur Wesqamu amwellah—2017\nAtmaten ţ-ţyessetmatin εzizen,\nDi lqern wis 7 qb.Σ., yeţţunefk-as-d i nnbi Ḥizqiyal yiwen uweḥḥi yessewhamen. Iwala yiwen ukeṛṛus d ameqran nezzeh, akeṛṛus n igenwan, i gessenhaṛ Ugellid n igenwan d lqaεa. Ayen yessewhamen akteṛ, d ṣṣenf n tikli i gleḥḥu. Yeţţazzal am lebraq; ula m’ara ibeddel lǧiha iɣer ara yerr, ur yessenqas ara di tazzla yerna ur yeţdewwiṛ ara!—Ḥizq. 1:4, 9, 12, 14, 16-27.\nAweḥḥi-yagi yesmektay-aɣ-d belli aḥric yellan deg igenwan si tuddsa n Yahwa ur iḥebbes ara tikli. Acu ara d-nini ɣef weḥric yellan ɣef lqaεa? Aseggas-agi n leqdic iεeddan ibeggen-ed belli Yahwa yesselḥa daɣen aḥric-a s yiwet n tikli yessewhamen!\nDagi di Marikan, kra n iεeggalen n twacult n Bitil gguǧen si Bruklin ɣer lbiru amaḍlan ajdid, yellan di Waṛwik (Nuyuṛk), neɣ ɣer lbaṭimat nniḍen; wiyaḍ ṛuḥen ɣer imeḍqan yemxallafen. Xilla n iεeggalen n twaculin n Bitilat n ddunit meṛṛa i gellan ceɣlen daɣen di lebni, deg ureqqeε, deg ugaǧi ɣer imukan ijdiden d wayen nniḍen. I kenwi? Γas ur tṛuḥem ara seg wemkan ɣer wayeḍ, mebla ccekk tellam tceɣlem aṭas.\nAsqamu amwellah yufa lfeṛḥ yerna yeţţunefk-as lǧehd mi gwala belli agdud n Ṛebbi di ddunit yella yecɣel akteṛ akk n zik: yeţnadi ad yelḥu εlaḥsab n wakken i tleḥḥu tuddsa n Yahwa. Xilla i gṛuḥen ad qedcen deg imeḍqan anda i tlaq lemεawna. Wiyaḍ, fkan xilla seg yiman-nsen di ṣṣenf nniḍen n leqdic; di lemtel, berrḥen deg wemḍiq anda i heddṛen lεibad lluɣa tabeṛṛanit. Aṭas i gjeṛṛben kra n ṣṣenf n leqdic n uberreḥ ur wulfen ara. Xilla nniḍen daɣen i gefkan akteṛ n lweqt di leqdic. Imasiḥiyen unṣiḥen meṛṛa, gar-asen wid meqqren di leεmeṛ d wid yesεan kra n lεib, ţţazzalen s nnṣaḥa di temzizzelt n tudert: qqimen ceɣlen di leqdic ɣef Yahwa yerna beggnen-d, s wannect-a, belli Cciṭan d akeddab!—1 Kur. 9:24.\nTḥeqqet belli lεeqliya-nwen, is i d-teţbegginem belli tebɣam aţ-ţqedcem, yeţwali-ţ-id Yahwa. (Iεeb. 6:10) Lεeqliya-yagi tesmektay-aɣ-d Abṛaham d Ṣara. Mi geǧǧa Abṛaham tamdint n Ikaldiyen umi qqaren Ur, yella iεedda i 70 n sna di leεmeṛ-is. Yewwi tawacult-is ɣer tmurt ibeεden n Kanεan anda ara yezdeɣ deg iqiḍunen di meyyat sna i s-d-yegran a tent-iεic. Abṛaham ţ-ţmeṭṭut-is tameεzuzt beggnen-d s ṣṣeḥ belli sεan lεeqliya n lεali imi s lebɣi-nsen i xedmen annect-a.—Laṣel 11:31; Lec. 7:2, 3.\nI kenwi, teţbegginem-d lεeqliya am tagi? Wid akk seg-wen i geqqimen d unṣiḥen di lewqat-agi iweεṛen xeddmen ayen i ɣ-d-yenna Σisa a t-nexdem. Yenna-d: “Ṛuḥet, rret leǧnas meṛṛa d inelmaden; sɣeḍṣet-ţen s yisem n Ubabat, n Umemmit akw-d Ṛṛuḥ Iqedsen.”—Matta 28:19.\nUla d awal i gessexdem Σisa, “ṛuḥet”, yesmekta-yaɣ-d belli ilaq a nili necɣel, a nili nqeddec. Nfeṛṛeḥ s ṣṣeḥ m’ara nẓerr ayen akk i xedmen inelmaden n Lmasiḥ s leḥṛaṛa deg useggas-agi! Mebla ccekk, afus anezmar n Yahwa akk-d lbaṛaka-ines ţbanen-d di leqdic-agi n uberreḥ n lexbaṛ n lxiṛ n Tgelda i leǧnas meṛṛa.—Mar. 13:10.\nXilla iwumi yeεǧeb lexbaṛ i neţberriḥ. Aseggas-agi, newweḍ ɣer 8 340 847 yid-neɣ d iberraḥen yerna nesselmad yal ccheṛ Adlis Iqedsen i wazal n 10 115 264 yemdanen. Iban-ed ihi s waya belli akeṛṛus n igenwan la ileḥḥu; kenwi daɣen! Kemmlet lxedma-yagi-nwen ifazen di cwiṭ-agi n lweqt uqbel a d-yeɣleq Yahwa tawwurt yeţţawin ɣer leslak.\nIwulem mliḥ ad yili wafir n useggas 2017 akka: ‘Ţkel ɣef Yahwa txedmeḍ lxiṛ.’ (Ahel. 37:3) M’ara teţţaɣem awal i imeslayen-agi yerna txeddmem lxiṛ, s leqdic-agi imqeddes i teţţakem i Yahwa, teţbegginem-as-d belli tţeklem fell-as. Ur teţţut ara maḍi belli d lmuḥal aţ-ţilim weḥḥed-wen. Imeslayen-agi n Σisa ad qqimen dima ṣeḥḥan: “Nekk, aql-i yid-wen mkul ass, alamma tefna ddunit.”—Matta 28:20.\nTḥeqqet belli Yahwa ad ikemmel ad ibarek leqdic i txeddmem s nnṣaḥa. Ama cwiṭ i txedmem ama aṭas, Yahwa yebɣa a s-tefkem lemxeyyeṛ yerna seg wul; d ayagi i gesεan azal ɣur-es. Tukciwin-agi meṛṛa ţḥazent ul-is yerna ţţexlaqent-ed lfeṛḥ ɣef wudem-is, ayen i d-iţbegginen belli iqbel-itent. (2 Ikur. 9:6, 7) Sseǧhdet akteṛ lεalaqat-nwen d Baba-twen i ken-iḥemmlen: ţẓallat dima, qqaret Awal-is, ḥeddṛet i inejmuεen yerna ţcaraket s leḥṛaṛa deg uberreḥ.\nSkud akka ur ifukk ara ‘cwiṭ n lweqt’ i s-d-yegran i Iblis, amcum-agi amεaṣi yeqsed s ṣṣeḥ ad yessexdem ţţawilat meṛṛa yellan ger ifassen-is bac a ɣ-yessedhu iwakken ur neţkemmil ara tazzla swayes i neqsed a neṭṭef di ṣṣfawa-nneɣ zdat n Yahwa. (Aweḥ. 12:12) Qqimet tqerbem ɣer Yahwa, swakka tiḥila meṛṛa n Iblis ad xabent. (Ahel. 16:8) Σelmet belli nḥemmel-iken aṭas yerna neţmuddu azal i lemεawna i tefkam deg wussan-agi ineggura i Ssid-nneɣ akk-d nnfeε n Tgelda-ines.\nAsqamu amwellah n Inagan n Yahwa


url: =Wisen amek qerseγ-d, γliγ-d\ndeg wefras naγ deg wafrasen,\nnaγ d-aḍu-nni d-isuḍen,\nḥuzan-iyi deg fasen nsen,\nmi teččuṛeγ ad ineγlen,\ni wεemmuṛ tezin-iyi-d\nfeṛḥen mi d-sawḍen,\nyal as sefqaden-iyi-d\narmi yebweḍ dgi a yiẓḍen,\nγer tesirt sekcemn-iyi-d\niγuṛaf tezin, tenḍen,\nγer wefṛac ṭefn-iyi-d\nur tefγeγ ar d-imeḥqen,\nlliγ d-aεeqqa gern-iyi-d\nd-aṛebuẓ a yisufγen,\nfukeγ ẓid, ekesn-iyi-d\nγer tesilţţ ad iyeẓmen,\nd-ţţaẓayt-is ig ẓayen,\naman armi d-uzagen,\nd-nekkini ig maren,\nkaweγ kan, ḍeqeṛn-iyi-d\nd-amegruj ad ṣeṛγen,\nma d-amureğ s-iḥḍunen,\nmi kaweγ kan ḍeqeṛn-iyi-d\nd-amureğ ad serγen,\nγef zit-iw i d-iluqḍen,\nγef zit-iw i d-iḥemmlen,\nγef zit-nni d-iḥemmlen\nzit-iw d-dwa b-uqbayli,\nad yedhen, ad yesisen,\nanida yedda a-ţţ-yawi,\nakal-nni i t-id-yurwen\nariḥa-s as d-ismekti,\nd-leqrun ur a-ţţ-bedlen\nwisen ma yaken aqbayli-nni ?\nA tidak id yeţţasen\nur yenuda ḥed fellasent,\na tida(k) akw i deg i nkeččem\namek almi i nga daxel nsent ?\nma d-nukwni i t(ent) i d-yeţţafen\nma d-nut(en)ti, amek iγ d-ţţafent ?\na widak yeseḥsaben\nyexḍa i leḥsab win ḥesbent…\nma d-ay fellaγ teseγleb\namer ur s-nezmir-ara,\nwisen m-ur d-as-nezmir-ara ?\nsekra b-win γer nqeṛeb\nnufat yebεed mi nuẓa,\nixef-is winna if i nqeleb\nyesen anida i t-yeγeba,\nyeţţbaned umergu n-cḍeb\nma yeγli fers i tṣeḍwa…\nanwa i mačči d-axṣim-iw\nanwa wer neğği tama-w ?\nala win yeğğan tama-w ?\nbwiγ abrid s-yimmi-w\nktalleγ abrid s-wayla-w,\nma tγileḍ aεğğebγ imaniw\nm-ur d-ak teεğğib liḥala-w ?\ntawuṣt teṛṣa g cḍaḍ-iw\nyeqeṛṣ ibid a yagaw,\nm-ur d-ak taεğğib liḥala-w ?\nmi tezgiḍ deg jufar-iw\ni briγ i yibid a yagaw…\nmačči d-kečč i di yerḥan\na yawal mi d-ak selleγ,\nawal winnaken i t-yennan\nma yeẓṛa sanda yeffeγ ?\nmačči d-neţţa i di yecqan\nur yiγaḍ mi yides feṛqeγ,\na yawal i di yenγan\nmi d-kiḍ seg win ḥemmleγ…\nṭseγ d(eg) urrif d uγilif\ntanekra yinu di ndama,\ntalemast tugwik a rrif\nrrif ur yezmir-ara,\na win yeţţnadin nnif\nkulec yella ma d-win yekfa,\na win ur nezmir i lḥif\nkullec ullac ma d-win yella,\nkullec yella ma d-win yekfa,\nkullec ullac ma d-win yella…\na yimezgan wer neggan\ns-wannuz i-ţţ-εeddin γurwen,\nma teẓṛam tidak yellan\nteẓṛam tin id aγ yuγen,\nma yitbiren d-iseflan\nad zin igerfiwen,\ntegwrad nuba i yeṣγan\nteẓṛam lbaz amek aken,\nma itbiren d-iseflan\nma twallam rebḥen yesγan\nwallit lbaz it yuγen…\nModifications apportées le 17/02/2010\nUr yeẓri anida yella\nur yeẓri ansi i d-yekka,\nur yeẓri sani i teddu\nur yecfi ansi i d-iεedda\nmi g-dda uḍaṛ-is, yedda,\nmi g-aεya ad istaεfu,\nyelḥa i usemmiḍ di cetwa\niṭij deg nebdu yeṛγa\ni llaẓ, εeryan d leḥfa\naken akw neţţa ad i leḥu\nd-abrid ay s-igan aḥric...\nţţaḍnen akw medden, yuḍen\nd-aṭan-is ig gan aken\nyal wa d-amek i d-as tecṛeḍ,\nd-daεewsu i t-yuwten\nd-dnub, d-lεib wi t-yebwḍen\nwi g bweḍn anda yebweḍ ?\nxas ur yeεğğib i yiwen\nur yufi-ara aken niḍen,\nur yeksan ḥed it yuγen,\nur ekkat a gma, i neṭed,\nur d-iclig deg wayen nnan\nur d-iclig deg wayen yellan\nayen yellan degs i sikid,\niḥbiben, allag, imawlan\nyefuk ur d-yegwri laman\nteṣaweḍ tyuga ar weḥdid\nwin id yugwran deg webrid,\nma yella yugwi axxam\ni d-as ţţ-yegan d-at wexxam\nseg wexxam i gan abrid,\nzik-nni am kunwi ig lla\nyedder-as aken i d-as yufa\nur yenwi ḥed as teḍṛu,\nwin yuyesn ayen yurğğa\nyerğğa ur d-iban wara\nar melmi ar a yerğğu ?\ntebweḍ anda ur s-yezmir-ara\nyejbed-d tqaṛṣ snesla\nur yezmir ḥed i lexla\nullac di tagga at waḍu,\nma teḥṛes, ma teḥṛes,\nibwas a d-jebd aseγṛes,\nibwas a d-jebd ar ţţγṛes…\nd-acu ar am xedmeγ ?\ndi tyita am tiggi\nd-acu ar a bedleγ ?\nabrid ur nexli\na taγeḍ, a t-aγeγ,\na weltma xas ru\nad εedment wallen-im,\nziγ a d-am teḍṛu\nma kem i d-yaweḍ mmi-m…\nneţţa dayen asa,\ntin d-urzem s-iri-s\namek i d-as teḍṛa ?\ntin yewwet zehr-is\nar γuṛem i d-tegwra,\nbded γef leḥq-is\nbded γef warraw-is\nziγ ad am teḍṛu\nxas a d-as tecfuḍ\nxas ṭlam …\nxas yeḥzen wexxam,\na d-zin laεwam,\nxas ur teteţţuḍ\namenzu n tasa-m\nwin yezan tasa-m…


url: =Ilmend n wass agreγlan n tutlayt n tyemmat 21 Furar 2018 : Idir Taqvaylit-ik ay Aqvayli — Siwel\nAnwa i d Aqvayli ass-a ? Ma mačči d win i yettmeslayen Taqvaylit, neγ d win i tt-yettarun, d win i yettnaγen fell-as, ladγa deg tegnit ideg d-neqqim ass-a, imi nettwali Taqvaylit γunzan-tt ula d Iqvayliyen, wama icenga, nevna fell-asen !!\nIhi, ma yella neγfel neṭṭes acḥal, ass-a ad d-naki seg tnafa akken ad neg azal tutlayt-nneγ n tyemmat i aγ-d-ǧǧan yimezwura-nneγ d igiman n yiseggasen aya. Ass-a yessefk fell-aγ ad nettmeslay i warraw-nneγ s teqvaylit, ad tt-nessekcem deg yisenfaren-nneγ, ad tt-nettaru γef yigalisen d wudmawen n tḥuna-nneγ, akken ad teẓẓu deg tmetti.\nTaqvaylit i d-yeddren d leqrun deg timawit, ass-a tezger asif n timawit, teffel γer tizi n tira. Tira i tt-yeǧǧan ad temhaz u ad tennerni almi i tuweḍ γer yigenwan n tussna d tetiknulujit. Ih, ass-a taqvaylit ur teqqim ara kan deg yisefra d tmucuha i d-nettawi zik-nni γef yiri n lkanun. Ass-a, llan wungalen, Tullisin, d tmezgunin i d-yeffγen s teqvaylit. Llan ula d imawalen d yidlisen n tusnakt (Maths), tafizikt d tsenselkimt (Informatique) s teqvaylit. Ih, annect-a d tilawt mačči d targit !\nAkka ad neḥsu dakken tutlayt-nneγ taqvaylit d tutlayt am tutlayin akk yellan deg ddunit. Tezmer i yiman-is, tezmer i tsekla, tezmer i tussna. Maca akken ad as-neḍmen tudert, ur tnegger ara, ilaq-as uwanek, acku ala AWANEK AQVAYLI i izemren ad yesseḥbiber fell-as, ad tt-yesneni ud ad-ifek amḍiq n tutlayt taγelnawt tunsivt n Tmurt Taqvaylit.\nAcku akken i as-yenna Dda Lmulud At Mɛemmer : « …Tamsalt n yidles teqqen ɣer temsalt n tsertit. Ma yella tasertit gar yifassen-ik ay tella, tzemreḍ ad tesveddeḍ idles yellan d idles-inek, tameslayt yellan d tameslayt-inek. Ma yella tasertit deg ufus n lɣir ay tella, hḍer-itt neɣ qqim. Ur tezmireḍ ara ad tt-terreḍ d tameslayt n ddula neɣ d tedvelt… Skud aɣref ur yesεi ara tasertit gar yifassen-is, meḥsev d netta ara iḍebbiren, d netta ara igezmen, d netta ara yinin ayen ilaqen di tsertit, icebbeh-iyi Rebbi, yerna tḥeqqeɣ ula d idles ad yeḍfer lḥala-nni… »\nIhi ma nevγa ad neg leqrar i tutlayt-nneγ, ilaq ad tt-nemmeslay, ad tt-naru, ad tt-nelmed u ad tt-nesselmed, yerna taqvaylit mačči kan d awal neγ d tira.\nTaqvaylit d tamuγli, d axemmem, d idles iγer tcudd tudert-nneγ n yal ass. Ihi idiret s teqvaylit ay Iqvayliyen, azekka-nneγ d Aqvayli.\nSIWEL 211200 FUR 18


url: =Amezruy : ayen ur gan lejdud i tmaziɣt – Tazwart Taqvaylit\n27 octobre 2017 27 octobre 2017 imezwura\nAbrid i d-wwin Imaziɣen deg umezruy d yiwen seg wid yeččuren d tasḍiwin, maca tikwal yessewham s kra n lexṣas i nezmer ad d-nessukkes, ladɣa deg wayen yerzan tutlayt d tsertit.\nDi tilawt, ulac Amaziɣ yefkan azal s tidet i tutlayt-is uqbel lqern wis 20, ula deg talliyin mi ḥekmen nutni s yiman-nsen. M’ara nẓer kan belli tamaziɣt (s tantaliwin-is yemgaraden) ur tuɣal d tunṣibt di kra n tmennaṭ deg wakal-is segmi d-tella armi d aseggas n 2011 deg Lmerruk syin teḍfer-d Lezzayer, yewwi-d ad nefk tuttra tabɣast i iman-nnneɣ u ad d-nqirr anda « ḍelmen » lejdud-nneɣ.\nTallit n teglest\nYuɣ lḥal, am akken i ten-mazal ar tura, Imaziɣen si zik ttwassnen s tsefkt i sεan ɣer tutlayin seg wasmi ttwassnen deg umezruy (ladɣa gar Iṛuamniyen d Igrigiyen), meḥsub isehel-asen ulemmud n tutlayin n lǧiran-nsen. Meslayen tafiniqit n Qerṭaj iwumi qqaren tafuniqt, talaṭinit, tagrigit, taεrabt, tafransist, d tiyaḍ di kra n talliyin am tsepenyult. D acu, aya d ayen i ten-yeǧǧan, ma nenna-d akka, ad rren ayla-nsen ɣer ṭṭerf. Yuɣ lḥal gar yegduden imezwura iεucren Imzaiɣen, d Iqerṭajiyen i ten-id-iqerben ugar di tmennaṭ n tmanaɣt Tunes n tura. Ihi s Masensen s Sifaqs llan d imdukal-nsen, deg yiwet akken n tallit. Cerken yid-sen kullec, mεucaren deg twaculin, uqmen assaɣen ara d-nini assa d isertanen ; dɣa yiwen am Masensen i yesseḥbabren ɣef tgelda-s amek ara twenneε, yeddem aṭas seg termit Iqerṭajiyen i d-wwin nutni sɣur lejdud-nsen Ifiniqen, ladɣa ayen yerzan tafellaḥt d tnezzut, maca yesseqdec ula d tutlayt-nsen tafuniqt i yuɣalen d tin i d tunṣibt ama deg uɣrem-is neɣ di tmanaɣt-is Cirta s umata, tugart ma llan ibeṛṛaniyen, ulamma tezga tma ziɣt deg ugdud.\nD tidet, uran s tfinaɣ imiren, maca mačči d iḍrisen, d ismawen kan akka d wwalen ifriḍen i ttarran yess tikwal ɣef yeɣraben ifakanen, ixxamen unṣiben, iɣran ttawin yemnayen, d wayen nniḍen ; yerna dima tettili ɣer tama-s tfuniqt neɣ talaṭinit syin ɣer da. Lejdud-nneɣ deg leqrun-nni lemden tutlayin i d-nenna, uran yes-sent idlisen am Ḥiemfsal wis sin i yuran s tfuniqt, agellid Yuba wis sin i yuran s tlaṭinit, d wiyaḍ i d-iḍefren syin d asawen am Ufulay (lqern II ), d ugerram Ugustius (lqern wis IV), maca widak banen, imi llan seddaw tecḍaṭ n Ruma.\nAkken i kemmlen deg tallit Iwandalen d tin Ibizanṭiyen, ma d tawaɣit tasnilsant tameqqrant teḍran-d mi d-wwḍen Waεraben. D acu aɣbel mačči deg ukeččum n imhersanen i yella kan, acku dayi ilaq ad d-nesmekti yiwet n tidet tamazrayt i ntettu nekni s Imaziɣen, yerna llan wid ur tt-nessin.\nTallit tanammst d ukeččum n Waεraben\nIhi mi d-wwḍen Waεraben akal n Tmazɣa seg unṭag amezwaru n useggas 647, yuqeε-itt imenɣi, qqlen ṭṭfen tamurt. Maca yewweḍ-d lweqt anda εawden Imaziɣen refden-d iman-nsen, ladɣa deg tama umalu, εewwlen ad kksen azaglu n ddula Tamawit (Omeyyades) d uqerru-s deg Dimecq, yerna ssawḍen rnan Aεraben imawiyen, tugart segmi tt-gezmen di rray ad sen-lḥun s tin n ddin i ḍefren segmi sen-teffeɣ afus, meḥsub win n tneslemet, maca deg terkent Ixerriǧiyen i d-yerran azalen n teɣdemt yettwaεfsen si tazwara ; yuɣ lḥal asɣan n tneslemt ur d-yeqqar ara belli d Aεrab kan i ilaqen ad yeḥkem, ihi s wakka i sellmen Yimawiyen imi si tama-iḍen ur d-grin ara ǧehden am zik.\nDɣa din i tella tuzzma deg Imaziɣen, acku deg wayen ara nadin ad reṣṣin ayla-nsen s tidet, tamagit-nsen i yebnan ɣef tutlayt uqbel ayen nniḍen, kemmlen ɣlin deg texfet n ddin i tikelt-iḍen. Nenna-d si tagara n lqern wis VIII, amur ameqqran n Tmazɣa yegra-d ɣer yimawlan-is, ternuḍ ula d Landalus i ṭṭfen i ṭṭfen yemslemn di Spanya, ala deg Tunes de Libya i qqimen cudden ɣer Usammar aεrab imi aṭas i istqerren din n Waεraben i d-yekkan si teqbilt n Σuqba ben Nafeε. Ihi ɣas akken, wid i d-yerran timunent-nsen, mi kkren sbedden iwunak imezwura, d ibeṛṛaniyen i rran d Iqerra ! Akka, wid yellan deg tama n Merruk n tura d Idris amezwaru i d-irewlen si n tmurt taεrabt i sbedden m’akken i sen-yenna yeqqers-d si twacult n nnbi Muḥemmed, Ibaḍiyen n Tihert ssulin Ibn Rustom afarsi, imi t-tuɣ deg ubrid-nsen amasɣan i yella. Dɣa kullec ikemmel ileḥḥu s tutlayt n Leqran ; am widak n teglest, Imaziɣen n tallit tanammast werǧin i meyyzen ad arun s tutayt-nsen, d tutlayt-iḍen tabeṛṛanit i d-yernan teṭṭef-d agnes. Ulamek ara nini d lbaṭel i yeḍran fell-aɣ, imi lawan-nni d Imaziɣen i iḥekmen ; ula d ddulat i d-iḍefren : Ifaṭmiyen, Iziriyen, Iḥemmadiyen (di Bgayet !), Imweḥḥden, Imurabḍen, Izeyyanen, Iḥefṣiyen ; neɣ di tama n Merruk daɣ : Iminiren d i Iseεdyen d Iwaṭṭasen, uqbel ad tt-ṭṭfen Yeεlawiyen si 1631 ar tura… kemmlen ttarun arraten-nsen d tebratin s taεrabt.Yerna mačči d ayen kan ; ula m’ara yili d Amaziɣ i d sselṭan neɣ i d ageldun, yettεerrib isem-is am akken uɣen tannumi wid yessezwirin tineslemt deg ukersi-nsen ; amedya seg wid yettwassnen, d aḥemmadi Nnasir ibn Al-anas ibn Ḥammad (1062-1088) i yerran Bgayet d tamanaɣt-is, imi di tilawt isem-is Anzir. Maca ur ilaq ara nenker, ulamma drus, llan kra i yeǧǧan isem-nsen am Yeɣmurasen di Tlemsan (1206 – 1283), ɣas akken yerna-yas « Ibn Zeyyan » nni. Nnan-d belli Utumert n waṭlas amerruki (- 1130), imsebded n ddula n Imweḥḥden, i isemman i iman-s Ibn tumert, yura sin yedlisen-is “Lεaqida”, d “Lmurcid” s tmaziɣt, uqbel ad ten-yessuqel ɣer taεrabt.\nLimaṛa i d-yeǧǧa ddin deg Tmazɣa d taẓegzagt; imi ɣas akken tantaliyin timaziɣin ssawḍent ddrent deg ugdud akken ilaq, deg timawit kan i qqiment. Nnig wakken, imeyyazen n lweqt-nni mačči kan uran s taεrabt, wten ula fell-as akken ad tt-ssjehden, am Ibn Jerrum i d-yeǧǧan tajerrumt taεrabt i yesεan azal ar assa ɣur ikadimyen aεraben, si lqern wis XIV.\nSeg Iṭerkiyen ɣer Ifransisen\nMa segmi d-kecmen Iṭerkiyen, kra din yensa deg tmazɣa talemmast, imi Lmerruk n tura ur tt-wwiḍen ara. Deg idurar ur tesεiḍ w’i yessnen ad yaru ala kra n lecyax iteṭṭfen ɣer yiman-nsen, ladɣa imṛabḍen i d-ikecmen tuɣ tamurt taqbaylit, imi di lawan-nni win yessnen acemma taεrabt yerna yeḥfeḍ kra n tsurtin, d win kan i d amusnaw, nnig-s ulac. Yuɣ lḥal widak ur ttjerriden ula d asefru ma yella-d, ɣas d adekker i yettdekkir bab-is. Akka i zedrent tmeslayin timaziɣin seddaw uzaglu n taεrabt i d-ssusen wat tmurt s yiman-nsen. Armi d-tekcem Fransa i bdan mehhzen lumuṛ ulamma deg snat tamiwin tinemgalin. Imi si tama tamharsa tafransist tεewwel-d ad tεerreb akk Tafriqt Ugafa, aya d ayen ibanen, s yismawen i tbeddel d tnariyin taεrabin i tesbedd di yal amkan, dɣa ula d inmezrayen-nsen imeqqranen am Stéphane Gsel cehhden-d ɣef akka. D acu si tama nniḍen, si tallit-is i d-tebda tira n tmaziɣt. Γas deg tazwara d ayen ikecmen kan iswi-nsen astaritiji, imi akken ad ẓẓlen aḍar akken ilaq yewwi-d fell-asen ad ssnen tutlayin akk n tmurt, ama di Lezzayer neɣ di Lmerruk. Maca tuɣḍadin n unadi deg tutlayt-nneɣ d usekcem-is deg tira, d tid i s-yerẓan asalu i tikelt tamezwarut sɣur ifransisen, gar ibabaten imellalen, iserdasiyen, d wiyaḍ.\nDɣa Adolphe Hanoteau (1814- 1897), ajiniral i yuran s teqbaylit gar imezwura maḍi tagara n lqern wis XIX, yetewhhem asmi inuda deg tmurt n Leqbayel ad s-d-mlen ma yella kra n wedlis yuran si zik deg tmennaṭ-a, ur yufi ula d tajridt ufus ! Yerna ula mi yesteqsay imdanen, ur yefhim ara amek armi ur d-yegri wayen ara s-d-ḥkun ɣef kra n taluft ibeεden deg wkud ; meḥsub taktawt-nneɣ tanbazt ɣas in’as teqqim d tilemt. « Werǧin ẓriɣ aɣref ur d-necliε deg umezruy-is am Leqbayel. » i yenna deg tezwart n wedlis-is anda i d-iḥawec isefra d ccnawi. Dɣa ma yenna akka, mačči d astehzi, d lewhayem kan i yewhem. Imi di tilawt, Leqbayel neɣ Imaziɣen nniḍen, mačči d tasmuḍi i semmeḍ wul-nsen ɣef wayla-nsen maca d tira i ten-ixuṣṣen. Tidet kan, ɣef igiman n lesnin, cehhden-d fell-aɣ ibeṛṛaniyen amek i nfaz deg waṭas n taɣulin, am tid n nnif, tabɣest deg umennuɣ d wazal nettak i wakal ajaddi, atg. Maca deg wayen yerzan idles, tafawet meqqret, yerna ssebba mačči dima sɣur imhersanen i d-tekka.\nCcwi kan seg Iṛumiyen-nni imezwura, deg tmennaṭ taqbaylit uɣalen kkren-d Leqbayel s yiman-nsen mi ifat ufan ttawil n tmusni, si Bulifa ɣer Mεemmri armi d wid n tura. Assa taqbaylit teɣrem-d acḥal seg wayen i tesεa d lexṣas. Segmi s-bedden imeɣnasen imezwura i iḥebbren ladɣa i tmawalt tatrart i sbuɣren acemma, tuɣal treffed iman-is kra kra. Yerna mačči d lmuḥal ad nqaḍeε wiyaḍ deg yal taɣult. Amedya meqqren deg tutlayin yellan am ayla-nneɣ deg tgellelt, i ilaq ad nmuqel, d win n tεebrit n Isryil. Imawlan-is skeflen-tt-d si tillas n wakud, anda tella ur tettwaseqdec ala deg ddin d wayen icudden ɣur-s, tura uɣalen sɣarayen yess ula d tusniwin εlayen. Awi-d kan lebɣi ad yezdeɣ ulawen u ad ggten imeɣnasen icuban wid yellan yakan, ara d-iεiwnen yal wa deg uḥric-is, dɣa ayen i ɣ-iruḥen ɣef tizi n leqrun nezmer ad t-id-nerr di kra n tnemrawin iseggasen kan.\nYerna tura yettuḥettem fell-aɣ ma nebɣa ad tidir tutlayt-nneɣ ula deg umeslay kan. Amedya deg tutlayt taqbaylit, ma zik lejdud ur uran ara, iles-nsen yezga d amaziɣ, tugart deg idurar, seg wakken ur yelli wayeḍ ara s-yekksen amkan… tura d tuggza-iḍen i ɣ-yeggunin. Si tmunent ɣer da, taεrabt tekcem iɣerbazen deg tudrin, wid yettmeslayen ala s tmaziɣt, am tyemmatin i tt-iḥerzen zik si tsuta ɣer tayeḍ, uɣalen heddren daɣ s tefransist d taεrabt ; yeshel ihi maḍi ad ruḥen wawalen ma ulac ajerred-nsen deg idlisen. Acku ɣas yebda uselmed n tmaziɣt yettaɣ tagnit, ma ur tewwiḍ ara d tutlayt tamezwarut n tɣuri anda i tella d tutlayt tayemmat, yewεer akken ad teḥrez tallunt i s-tekksent tiyaḍ si yal tama. Wa d addad n teqbaylit kan, maca d ayen yerzan tutlayin nniḍen akk timaziɣin, am tcelḥit (Merruk) d tcawit i yettwaḥersen deg temdinin armi uɣalen kra imeḍqan tenger maḍi tmaziɣt deg-sen.\nPrécédent Inaw n M.A.Jinnah ɣef temsalt n tlelli i tadersa


url: =Tamurt-nneɣ, Tutlayt-nneɣ s tewlafin akkd tira - Tamurt\nVous Êtes Ici: Accueil → Tamurt-nneɣ, Tutlayt-nneɣ s tewlafin akkd tira\nAkli Azwaw 1 août 2017 4 Commentaires Tamurt-nneɣ, Tutlayt;tira;\nTAMURT – Kra n tewlafin-a s wawalen zemrent ahat ad fkent drus n lbenna iwakken ad iɣer yiwen s tutlayt-nneɣ Tamaziɣt-Tazwaw\nSɣur Akli Azwaw\nAfriman 2 août 2017 à 14 h 13 min & middot; Modifier\nTanemmirt ay Akli ghef tenfaliyin yesâan anemek lqeyan imaânen, d-tewlafin i yecevhên âtas âtas. Ghuri imdukkal d-iqvayliyen ghran axir-iw (d-isdawanen) maca zemregh ad ak inigh ur ssinen ara ad arun isem-nsen s-teqvaylit. D-tidet qêrrîhen !\nQqâren imezwura nnegh,a win yufan yiwen d-nekk wayêd am nekk.A win ufan âtas am kecc ay Akli Azwawi aqvayli âhrûr !.\nD awal kan 23 août 2017 à 21 h 38 min & middot; Modifier\nTiwlafin d tilawt, awennit d tamedyazt!!!!! Tanemmirt\nAkli Azwaw 30 août 2017 à 8 h 14 min & middot; Modifier\nTanemmirt i kečč ay Afriman-nneɣ! Akken tenniḍ d ta i tidet iqerrḥen: Nekni s Yezwawen ur nettak ara azal i tuklal tutlayt-nneɣ. Imezwura-nneɣ nnan daɣen: « Yenna-yas a baba wten-aɣ, yenna-yas a mmi ɛeqlen-aɣ ». D acu kan ssarameɣ ad agten yad yeẓra aɣbel-a (am kečč), wissen ahat ad beddeln Tamara. Ssrameɣ kra n wass a nedder am iɣefan-nniḍen, s tutlayt-nneɣ, s izerfan-nneɣ! Akli Azwaw.\nAkli Azwaw 4 septembre 2017 à 6 h 24 min & middot; Modifier\nTanemmirt a D awal kan! Awah kan ad agten yad yeqqaren, yettarun am kečč s tutlayt-nneɣ\nTAMAZIƔIT-TAZWAWT! Akli Azwaw.